Phelps füvezett: akár el is tilthatják
A buliban részt vett egyik ember elmondása szerint Phelps egymás után dobálta befele a söröket és a rövideket, és amikor az egyik egyetemista a kezébe adta a pipát, "nem hezitált".
Marihuánát szívott Michael Phelps többszörös olimpiai bajnok amerikai úszó egy novemberi egyetemi bulin - írta vasárnap a News of the World címû brit bulvárlap. Ezzel veszélybe kerülhet indulása a 2012-es londoni olimpián, mivel egy új szabályozás miatt akár négyéves eltiltás várhat rá drogfogyasztás miatt. A lap állítása szerint Phelps munkatársai rendkívül ritka ajánlatokkal próbálták elérni, hogy az újság ne közölje a füves pipát szívó úszóról készült fényképet.
A pekingi olimpián nyolc aranyérmet szerzett úszó a fotón egy úgynevezett "bonggal", egy speciális, fûszívásra készített vízipipával a kezében látható, amit éppen egy mélyet készül szívni. A kép 2008 november hatodikán készült egy kétnapos egyetemista házibulin Dél-Karolinában, ahova egy lány miatt ment Phelps, de egy résztvevõ szerint "végül csak készre tette magát minden este". A buliban részt vett egyik ember elmondása szerint Phelps egymás után dobálta befele a söröket és a rövideket, és amikor az egyik egyetemista a kezébe adta a bongot, "nem hezitált". "Látni lehetett, hogy már korábban is szívott: megfogta a bongot és az öngyújtót, és pontosan tudta mit kell csinálnia" - közölte az egyik résztvevõ, aki szerint olyan természetességgel fogta a pipát, mint ahogyan úszni szokott.
Az üggyel kapcsolatban az amerikai olimpiai bizottság, az amerikai úszószövetség, valamint Phelps edzõje sem nyilatkozott, és a Nemzetközi Doppingellenes Ügynökség (WADA) sem kommentálta az esetet. Phelps szóvivõje pedig az újság állítása szerint rendkívül ritka ajánlatokkal próbálta elérni, hogy ne hozzák nyilvánosságra az ügyet. Clifford Bloxham felajánlotta, hogy Phelps három éven át a lap publicistája lesz, rendezvényeket tart, és ráveszi támogatóit, hogy a lapban is hirdessenek. Az újságnak csak annyit kellet volna csinálnia, hogy nem közli le a fotót.